Krishtianu Ronaldusiz Portugaliyaning Polsha hamda Shotlandiyaga qarshi o‘yinlar uchun tarkibi e’lon qilindi

FIFA kunlari doirasida Portugaliya terma jamoasi 11-oktabr kuni Polsha (Millatlar Ligasi), 14-oktabrda esa Shotlandiya (o‘rtoqlik uchrashuvi) terma jamoasiga qarshi maydonga tushadi.

Fernandu Santush boshchiligidagi Portugaliya terma jamoasi murabbiylar shtabi milliy jamoaga chaqirilgan futbolchilar ro‘yxatini e’lon qildi. Undan avval xabar berilganidek​, amerikalik ayolni zo‘rlashda ayblanayotgan Krishtianu Ronaldu o‘rin olmagan. Ronaldu terma jamoaning 2018-yilda bo‘ladigan o‘yinlarida qatnashmasligi ma’lum bo‘lib ulgurdi.
Darvozabonlar: Ruy Patrisiu (“Vulverhempton”), Klaudiu Ramush (“Tondela”), Betu (“Go‘ztepe”);
Himoyachilar: Sedrik Soaresh (“Sautgempton”), Joau Konselu (“Yuventus”), Luish Netu (“Zenit”), Pedro Mendesh (“Monpelye”), Pepe (“Beshiktosh”), Ruben Dias (“Benfika”), Kevin Rodriges (“Real Sosyedad”);
Yarim himoyachilar: Brunu Fernandesh (“Sporting”), Danilu Pereyra (“Portu”), Jedson Fernandesh, Pissi (ikkalasi – “Benfika”), Renatu Sanshesh (“Bavariya”), Ruben Nevesh (“Vulverhempton”), Serjiu Oliveyra (“Portu”), Vilyam Karvalyu (“Betis”), Bernardu Silva (“Manchester Siti”);
Hujumchilar: Bruma (“RB Leypsig”), Gonsalu Guedesh (“Valensiya”), Elder Koshta (“Vulverhempton”), Andre Silva (“Sevilya”), Antonio Eder (“Lokomotiv”).